Punjabi | ਪੰਜਾਬੀ 

**ਬਾਲ ਸੁਰੱਖਿਆ ਮਿਆਰਅਤੇ   
ਸੋਸ਼ਲ ਸਰਵਿਸਿਜ਼ ਰੈਗੂਲੇਟਰ**

ਸੰਸਥਾਵਾਂ ਅਤੇ ਸੇਵਾ ਉਪਭੋਗਤਾਵਾਂ ਲਈ ਜਾਣਕਾਰੀ

**OFFICIAL**

ਵਿਕਟੋਰੀਆਈ ਬਾਲ ਸੁਰੱਖਿਆ ਮਿਆਰ (ਇਹ ਮਿਆਰ) 1 ਜੁਲਾਈ 2022 ਤੋਂ ਲਾਗੂ ਹੋ ਗਏ ਹਨ।   
ਇਹਨਾਂ ਮਿਆਰਾਂ ਦਾ ਉਦੇਸ਼ ਬੱਚਿਆਂ ਅਤੇ ਯੁਵਾਵਾਂ ਦੀ ਸੁਰੱਖਿਆ ਕਰਨਾ ਹੈ।

ਸੋਸ਼ਲ ਸਰਵਿਸਿਜ਼ ਰੈਗੂਲੇਟਰ ਇਹਨਾਂ ਮਿਆਰਾਂ ਲਈ ਇੱਕ ਏਕੀਕ੍ਰਿਤ ਸੈਕਟਰ ਰੈਗੂਲੇਟਰ ਹੈ।

## ਇਸਦਾ ਸੰਸਥਾਵਾਂ ਲਈ ਕੀ ਮਤਲਬ ਹੈ?

ਇਹਨਾਂ ਮਿਆਰਾਂ ਦਾ ਉਦੇਸ਼ ਵਿਕਟੋਰੀਆ ਵਿੱਚ ਬੱਚਿਆਂ ਅਤੇ ਯੁਵਾਵਾਂ ਦੀ ਸੁਰੱਖਿਆ ਵਿੱਚ ਸੁਧਾਰ ਕਰਨਾ ਹੈ। ਉਹ ਸੰਸਥਾਵਾਂ ਤੋਂ ਸ਼ੋਸ਼ਣ ਨੂੰ ਰੋਕਣ ਅਤੇ ਜਵਾਬੀ ਕਾਰਵਾਈ ਕਰਨ ਲਈ ਨੀਤੀਆਂ, ਤਰੀਕਿਆਂ ਅਤੇ ਪ੍ਰਕਿਰਿਆਵਾਂ ਨੂੰ ਲਾਗੂ ਕਰਨ ਦੀ ਮੰਗ ਕਰਦੇ ਹਨ।

ਬੱਚਿਆਂ ਨੂੰ ਸੇਵਾਵਾਂ ਜਾਂ ਸਹੂਲਤਾਂ ਪ੍ਰਦਾਨ ਕਰਨ ਵਾਲੀਆਂ ਸਾਰੀਆਂ ਸੰਸਥਾਵਾਂ ਨੂੰ 11 ਬਾਲ ਸੁਰੱਖਿਆ ਮਿਆਰਾਂ ਦੀ ਪਾਲਣਾ ਕਰਨ ਦੀ ਲੋੜ   
ਹੁੰਦੀ ਹੈ।

## ਇਹ ਕਿਹੜੀਆਂ ਸੰਸਥਾਵਾਂ 'ਤੇ ਲਾਗੂ ਹੁੰਦਾ ਹੈ?

ਸੋਸ਼ਲ ਸਰਵਿਸਿਜ਼ ਰੈਗੂਲੇਟਰ ਉਹਨਾਂ ਸੰਸਥਾਵਾਂ ਲਈ ਇੱਕ ਏਕੀਕ੍ਰਿਤ ਸੈਕਟਰ ਰੈਗੂਲੇਟਰ ਹੈ ਜੋ ਹੇਠ ਲਿਖਿਆ ਸੇਵਾਵਾਂ ਪ੍ਰਦਾਨ ਕਰਨ ਲਈ ਸੂਬਾ ਸਰਕਾਰ ਤੋਂ ਮਾਲੀ-ਸਹਾਇਤਾ ਪ੍ਰਾਪਤ ਕਰਦੀਆਂ ਹਨ:

* ਪਰਿਵਾਰਕ ਹਿੰਸਾ ਜਾਂ ਜਿਨਸੀ ਹਮਲਾ ਸਹਾਇਤਾ ਸੇਵਾਵਾਂ
* ਮਾਪਿਆਂ ਅਤੇ ਪਰਿਵਾਰਾਂ ਲਈ ਸਹਾਇਤਾ ਸੇਵਾਵਾਂ
* ਬੇਘਰ ਲੋਕਾਂ ਲਈ ਰਿਹਾਇਸ਼ੀ ਸੇਵਾਵਾਂ ਜਾਂ ਹੋਰ ਸਹਾਇਤਾ
* ਬਾਲ ਸੁਰੱਖਿਆ ਸੇਵਾਵਾਂ
* ਅਪਾਹਜਤਾ, ਵਾਧੂ ਲੋੜਾਂ ਜਾਂ ਵਿਕਾਸ ਸੰਬੰਧੀ ਦੇਰੀ ਵਾਲੇ ਬੱਚਿਆਂ ਲਈ ਸ਼ੁਰੂਆਤੀ ਇਲਾਜ ਸੰਬੰਧੀ ਦਖ਼ਲ।

ਸੋਸ਼ਲ ਸਰਵਿਸਿਜ਼ ਰੈਗੂਲੇਟਰ ਉਹਨਾਂ ਸੰਸਥਾਵਾਂ ਲਈ ਵੀ ਇੱਕ ਏਕੀਕ੍ਰਿਤ ਸੈਕਟਰ ਰੈਗੂਲੇਟਰ ਹੈ ਜੋ:

* *ਬੱਚੇ, ਯੁਵਾ ਅਤੇ ਪਰਿਵਾਰ ਐਕਟ 2005* ਵਿੱਚ ਪਰਿਭਾਸ਼ਿਤ ਕੀਤੇ ਅਨੁਸਾਰ ਘਰ ਤੋਂ ਬਾਹਰ ਦੇਖਭਾਲ ਸੇਵਾਵਾਂ ਵਿੱਚ ਹਨ
* *ਅਪੰਗਤਾ ਐਕਟ 2006* ਵਿੱਚ ਪਰਿਭਾਸ਼ਿਤ ਕੀਤੇ ਅਨੁਸਾਰ ਇੱਕ ਅਪੰਗਤਾ ਸੇਵਾ ਪ੍ਰਦਾਤਾ ਹਨ
* ਅਪੰਗਤਾ *ਐਕਟ 2006* ਵਿੱਚ ਪਰਿਭਾਸ਼ਿਤ ਅਪੰਗਤਾ ਸੇਵਾ ਪ੍ਰਦਾਤਾ ਤੋਂ ਇਲਾਵਾ ਕੋਈ ਹੋਰ ਸੰਸਥਾ ਜੋ ਅਪੰਗਤਾ ਸੇਵਾਵਾਂ ਪ੍ਰਦਾਨ ਕਰਦੀ ਹੈ।

## ਸੋਸ਼ਲ ਸਰਵਿਸਿਜ਼ ਰੈਗੂਲੇਟਰ ਕੀ ਕਰ ਸਕਦਾ ਹੈ?

ਸੋਸ਼ਲ ਸਰਵਿਸਿਜ਼ ਰੈਗੂਲੇਟਰ ਇਹ ਚੀਜ਼ਾਂ ਕਰ ਸਕਦਾ ਹੈ:

* ਮਿਆਰਾਂ ਬਾਰੇ ਸਿੱਖਿਆ, ਜਾਣਕਾਰੀ ਅਤੇ ਸਲਾਹ ਪ੍ਰਦਾਨ ਸਕਦਾ ਹੈ
* ਮਿਆਰਾਂ ਦੀ ਜਾਂਚ-ਪੜਤਾਲ, ਚੈਕਿੰਗ, ਅਤੇ ਕਾਨੂੰਨ ਦੀ ਪਾਲਣਾ ਲਾਗੂ ਕਰ ਸਕਦਾ ਹੈ
* ਮਿਆਰਾਂ ਦੀ ਪਾਲਣਾ ਬਾਰੇ ਜਾਣਕਾਰੀ ਇਕੱਤਰ ਕਰ, ਵਿਸ਼ਲੇਸ਼ਣ ਕਰ ਅਤੇ ਪ੍ਰਕਾਸ਼ਿਤ ਕਰ ਸਕਦਾ ਹੈ
* ਬਾਲ ਸ਼ੋਸ਼ਣ ਨੂੰ ਰੋਕਣ ਅਤੇ ਬਾਲ ਸ਼ੋਸ਼ਣ ਦੇ ਦੋਸ਼ਾਂ ਦਾ ਉਚਿਤ ਜਵਾਬ ਦੇਣ ਲਈ ਨਿਰੰਤਰ ਸੁਧਾਰ ਨੂੰ ਉਤਸ਼ਾਹਤ ਕਰ ਸਕਦਾ ਹੈ
* ਬੱਚਿਆਂ ਅਤੇ ਯੁਵਾਵਾਂ ਲਈ ਕਮਿਸ਼ਨ, ਹੋਰ ਖੇਤਰ ਦੇ ਨਿਯੰਤ੍ਰਕਾਂ ਅਤੇ ਬੱਚਿਆਂ ਦੀ ਸੁਰੱਖਿਆ ਅਤੇ ਮਿਆਰਾਂ ਦੀ ਪਾਲਣਾ ਬਾਰੇ ਏਕੀਕ੍ਰਿਤ ਖੇਤਰ ਦੇ ਨਿਯੰਤ੍ਰਕਾਂ ਨਾਲ ਕੰਮ ਕਰ ਸਕਦਾ ਹੈ
* ਬੱਚਿਆਂ ਦੀ ਸੁਰੱਖਿਆ ਅਤੇ ਮਿਆਰਾਂ ਦੀ ਪਾਲਣਾ ਬਾਰੇ ਲੋਕਾਂ ਅਤੇ ਸੰਸਥਾਵਾਂ ਨਾਲ ਜਾਣਕਾਰੀ ਦਾ ਅਦਾਨ-ਪ੍ਰਦਾਨ ਕਰ ਅਤੇ ਕੰਮ ਕਰ   
  ਸਕਦਾ ਹੈ।

## ਵਧੇਰੇ ਜਾਣਕਾਰੀ

ਤੁਸੀਂ ਸੋਸ਼ਲ ਸਰਵਿਸਿਜ਼ ਰੈਗੂਲੇਟਰ ਦੇ ਵੈੱਬਪੇਜ <https://www.vic.gov.au/social-services-regulator> 'ਤੇ ਸਰੋਤ ਅਤੇ ਵਧੇਰੇ ਜਾਣਕਾਰੀ ਪ੍ਰਾਪਤ ਕਰ ਸਕਦੇ ਹੋ।

ਜੇਕਰ ਤੁਹਾਡੀ ਸੰਸਥਾ ਨੂੰ ਇਹਨਾਂ ਮਿਆਰਾਂ ਨੂੰ ਲਾਗੂ ਕਰਨ ਬਾਰੇ ਜਾਣਕਾਰੀ ਜਾਂ ਮਾਰਗਦਰਸ਼ਨ ਦੀ ਲੋੜ ਹੈ, ਤਾਂ ਤੁਸੀਂ ['ਚਾਈਲਡ ਸੇਫਗਾਰਡਿੰਗ](mailto:childsafeorgs@ssr.vic.gov.au) ਰੈਗੂਲੇਸ਼ਨ' (Child Safeguarding Regulation) ਨੂੰ <childsafeorgs@ssr.vic.gov.au> 'ਤੇ ਈਮੇਲ ਕਰ ਸਕਦੇ ਹੋ ਜਾਂ 1300 310 778 'ਤੇ ਫ਼ੋਨ ਕਰੋ।

ਇਸ ਦਸਤਾਵੇਜ਼ ਨੂੰ ਕਿਸੇ ਹੋਰ ਫਾਰਮੈਟ ਵਿੱਚ ਪ੍ਰਾਪਤ ਕਰਨ ਲਈ, ਜੇਕਰ ਲੋੜ ਹੋਵੇ ਤਾਂ ਨੈਸ਼ਨਲ ਰੀਲੇਅ ਸਰਵਿਸ 13 36 77 ਦੀ ਵਰਤੋਂ ਕਰਦੇ ਹੋਏ, 1300 310 778 'ਤੇ ਫ਼ੋਨ ਕਰੋ, ਜਾਂ ਸੋਸ਼ਲ ਸਰਵਿਸਿਜ਼ ਰੈਗੂਲੇਟਰ <childsafeorgs@ssr.vic.gov.au> 'ਤੇ 'ਚਾਈਲਡ ਸੇਫ਼ਗਾਰਡਿੰਗ ਰੈਗੂਲੇਸ਼ਨ' ਟੀਮ ਨੂੰ ਈਮੇਲ ਕਰੋ।

ਵਿਕਟੋਰੀਅਨ ਸਰਕਾਰ, 1 ਟ੍ਰੇਜ਼ਰੀ ਪਲੇਸ, ਮੈਲਬੌਰਨ ਦੁਆਰਾ ਅਧਿਕਾਰਤ ਅਤੇ ਪ੍ਰਕਾਸ਼ਿਤ।

© ਵਿਕਟੋਰੀਆ ਰਾਜ, ਆਸਟ੍ਰੇਲੀਆ, ਸੋਸ਼ਲ ਸਰਵਿਸਿਜ਼ ਰੈਗੂਲੇਟਰ ਜੁਲਾਈ July 2024।

ISBN 978-1-76130-568-9 (pdf/MS word)

(2309594)